Document ID: 31993R1493

Reference:
EUR-Lex - 31993R1493 - ET
Tähtis õiguslik teade
|
31993R1493
Euroopa Liidu Teataja L 148 , 19/06/1993 Lk 0001 - 0007 Soomekeelne eriväljaanne: Peatükk 12 Köide 2 Lk 0160  Rootsikeelne eriväljaanne: Peatükk 12 Köide 2 Lk 0160
Nõukogu määrus (Euratom) nr 1493/93,8. juuni 1993,radioaktiivsete ainete vedude kohta ühest liikmesriigist teiseEUROOPA ÜHENDUSTE NÕUKOGU,võttes arvesse Euroopa Aatomienergiaühenduse asutamislepingut, eriti selle artikleid 31 ja 32,võttes arvesse komisjoni ettepanekut, [1] mis on koostatud pärast arvamuse saamist asjatundjate rühmalt, mille teadus- ja tehnikakomitee on nimetanud liikmesriikide teadlaste seast,võttes arvesse Euroopa Parlamendi arvamust, [2]võttes arvesse majandus- ja sotsiaalkomitee arvamust, [3]ning arvestades, et:2. veebruaril 1959. a võttis nõukogu vastu direktiivid ohutusnormide sätestamise kohta töötajate ja muu elanikkonna tervise kaitsmiseks ioniseerivast kiirgusest tulenevate ohtude eest, [4] muudetud eelkõige direktiiviga 80/836/Euratom [5];vastavalt direktiivi 80/836/Euratom artiklile 3 peavad kõik liikmesriigid muutma kohustuslikuks teatamise neist toimingutest, millega kaasneb ioniseeriva kiirguse risk; iga liikmesriik otsustab, millistel juhtudel tuleb võimalike ohtude ja muude asjaomaste kaalutluste tõttu kõnealusteks toiminguteks taotleda eelnevat luba;liikmesriigid on järelikult loonud oma territooriumil süsteemid direktiivi 80/836/Euratom artikli 3 nõuete täitmiseks; jätkates kontrollimist ühenduse ja asjaomaste rahvusvaheliste nõuetega kooskõlas olevate siseriiklike eeskirjade alusel, tagavad liikmesriigid seega oma territooriumil võrdväärse tasemega kaitse;radioaktiivsete jäätmete liikmesriikidevaheliste vedude, ühendusse sisseveo ja ühendusest väljaveo suhtes kehtivad direktiivis 92/3/Euratom [6] sätestatud erimeetmed; direktiivi 92/3/Euratom järgimiseks nõutakse liikmesriikidelt vajalike õigus- ja haldusnormide jõustamist hiljemalt 1. jaanuaril 1994; iga liikmesriik peaks vastutama selle eest, et tema radioaktiivseid jäätmeid käideldakse nõuetekohaselt;seoses piirikontrolli kaotamisega ühenduses alates 1. jaanuarist 1993. aastal ei saa liikmesriikide pädevad asutused infot, mida nad radioaktiivsete ainete kohta varem piirikontrolli kaudu said; asjaomased pädevad asutused vajavad kiirguskaitse kontrolli jätkamiseks varasemaga samal tasemel infot; ühenduse deklareerimis- ja infosüsteem hõlbustaks kiirguskaitse kontrolli säilitamist; kinniste kiirgusallikate ja radioaktiivsete jäätmete veo puhul nõutakse eelnevat deklareerimist;Euratomi asutamislepingu artiklis 197 määratletud radioaktiivseid elemente käsitletakse kõnealuse lepingu II jaotise VII peatüki "Kaitsemeetmed" sätetes; selliste materjalide transpordi küsimustega tegelemine kuulub vastavalt rahvusvahelisele radioaktiivse materjali füüsilise kaitsmise konventsioonile (IAEA, 1980) liikmesriikide ja komisjoni kohustuste hulka;käesolev määrus käsitleb informeerimist ja kontrolli rakendamist ainult kiirguskaitse eesmärkidel,ON VASTU VÕTNUD KÄESOLEVA MÄÄRUSE:Artikkel 11. Käesolevat määrust kohaldatakse kinniste kiirgusallikate ja muude kiirgusallikate ühest liikmesriigist teise vedamise suhtes juhul, kui veoste maht ja radiatsiooni tase ületavad direktiivi 80/836/Euratom artikli 4 punktides a ja b sätestatud piirmäärad. Seda määrust kohaldatakse ka radioaktiivsete jäätmete veo suhtes ühest liikmesriigist teise direktiivi 92/3/Euratom tähenduses.2. Radioaktiivsete materjalide puhul korraldab iga liikmesriik vajaliku kontrolli oma territooriumil tagamaks, et kõik, kes saavad teisest liikmesriigist selliste materjalide veoseid, järgivad direktiivi 80/836/Euratom artikli 3 rakendamiseks kehtestatud siseriiklikke norme.Artikkel 2Käesolevas määruses kasutatakse järgmisi mõisteid:- vedu — radioaktiivsete ainete transportimisega seotud toimingud lähtepunktist kuni sihtpunktini, kaasa arvatud peale- ja mahalaadimine,- radioaktiivsete ainete valdaja — ükskõik milline füüsiline või juriidiline isik, kes enne veose transportimist on siseriikliku õiguse alusel juriidiliselt vastutav selliste materjalide eest ja kavatseb veose saajale kätte toimetada,- radioaktiivsete ainete saaja — füüsiline või juriidiline isik, kellele saadetakse sellise materjaliga veos,- kinnine kiirgusallikas — nagu on määratletud direktiivis 80/836/Euratom,- muu kiirgusallikas — mis tahes radioaktiivne aine, mis pole kinnine kiirgusallikas ja mille ioniseerivat kiirgust kavatsetakse otse või kaudselt kasutada meditsiinis, veterinaarias, tööstuses, kaubanduses, teadusuuringutes või põllumajanduses,- radioaktiivsed jäätmed — nagu on määratletud direktiivis 92/3/Euratom,- tuumamaterjalid — radioaktiivsed elemendid, toore ja maak vastavalt Euroopa Aatomienergiaühenduse asutamislepingu (EAEC) artiklis 197 määratletule,- pädevad asutused — ükskõik milline käesoleva määruse rakendamise või täitmise eest liikmesriigis vastutav ametiasutus või ükskõik milline muu selle liikmesriigi määratud ametiasutus,- aktiivsus — nagu on määratletud direktiivis 80/836/Euratom.Artikkel 3Kinniste kiirgusallikate, muude kiirgusallikate ja radioaktiivsete jäätmete liikmesriikidevaheliste vedude kontrollimine kiirgusekaitse eesmärgil toimub vastavalt ühenduse või siseriiklikule õigusele kedagi diskrimineerimata kogu liikmesriigi territooriumil rakendatavate kontrolliprotseduuride ühe osana.Artikkel 41. Kinniste kiirgusallikate või radioaktiivsete jäätmete valdaja, kes kavatseb vedada selliseid allikaid või jäätmeid või valmistada ette sellist vedu, peab hankima radioaktiivsete ainete saajalt eelneva kirjaliku deklaratsiooni, mis kinnitab, et saaja järgib sihtliikmesriigis kõiki direktiivi 80/836/Euratom artikli 3 rakendamiseks kehtestatud sätteid ja kõiki asjakohaseid sellist liiki allikate või jäätmete ohutu ladustamise, kasutamise või lõpphoiustamise siseriiklikke nõudeid.Deklaratsiooni koostamisel kasutatakse käesoleva määruse I ja II lisas esitatud normdokumente.2. Saaja saadab lõikes 1 märgitud deklaratsiooni selle liikmesriigi pädevale asutusele, kuhu veos saadetakse. Pädev asutus kinnitab dokumendil oma templiga, et on deklaratsiooni teadmiseks võtnud, ja seejärel saadab saaja deklaratsiooni veose valdajale.Artikkel 51. Artiklis 4 märgitud deklaratsioon võib kehtida rohkem kui ühe veo kohta, tingimusel et:- deklareeritavatel kinnistel kiirgusallikatel või radioaktiivsetel jäätmetel on põhiliselt samad füüsikalised või keemilised omadused,- deklareeritavate kinniste kiirgusallikate või radioaktiivsete jäätmete aktiivsus ei ületa deklaratsioonis märgitud taset, ja- veod peavad toimuma samalt valdajalt samale saajale ja olema seotud samade pädevate asutustega.2. Deklaratsioon ei kehti üle kolme aasta alates kuupäevast, mil pädev asutus sellele artikli 4 lõikes 2 märgitud templi paneb.Artikkel 6Kinniste kiirgusallikate, muude kiirgusallikate või radioaktiivsete jäätmete valdaja, kes on vedanud selliseid allikaid või jäätmeid või valmistanud ette sellist vedu, peab 21 päeva jooksul pärast iga veerandaasta lõppu andma sihtliikmesriigi pädevatele asutustele kõnealuse veerandaasta saadetiste kohta järgmist infot:- saajate nimed ja aadressid,- igale saajale saadetud radionukliidi koguaktiivsus ja selliste saadetiste arv,- igale saajale saadetud iga radionukliidi suurim üksikkogus,- aine liik: kinnine kiirgusallikas, muud kiirgusallikad või radioaktiivsed jäätmed.Esimene selline teadaanne hõlmab ajavahemikku 1. juulist 30. septembrini 1993.Artikkel 7Liikmesriikide pädevad asutused teevad koostööd, et tagada käesoleva määruse kohaldamine ja täitmine.Artikkel 8Liikmesriigid edastavad komisjonile hiljemalt 1. juulil 1993 artiklis 2 määratletud pädevate asutuste nime(d) ja aadressi(d) ning kogu vajaliku info kiireks kontakteerumiseks selliste ametiasutustega.Liikmesriigid edastavad komisjonile kõik nendes andmetes tehtud muudatused.Komisjon edastab käesoleva info ja kõik selles tehtud muudatused kõikidele ühenduse pädevatele asutustele ja avaldab selle koos kõikide selles tehtud muudatustega Euroopa Ühenduste Teatajas.Artikkel 9Käesolev määrus ei mõjuta radioaktiivsete materjalide kohta kehtivaid siseriiklikke norme ja rahvusvahelisi leppeid, mis käsitlevad nende ainete transportimist, kaasa arvatud transiit.Artikkel 10Käesolev määrus ei mõjuta direktiivist 92/3/Euratom tulenevaid kohustusi ja õigusi.Artikkel 111. Käesolev määrus jõustub 20. päeval pärast avaldamist Euroopa Ühenduste Teatajas.2. Radioaktiivsete jäätmete osas kaotab käesolev määrus kehtivuse 1. jaanuaril 1994.Käesolev määrus on tervikuna siduv ja vahetult kohaldatav kõikides liikmesriikides.Luxembourg, 8. juuni 1993Nõukogu nimeleesistujaN. Helveg Petersen[1] EÜT C 347 31.12.1992, lk 17.[2] EÜT 150, 31.5.1993.[3] EÜT C 19, 25.1.1993, lk 13.[4] EÜT L 11, 20.2.1959, lk 221/59.[5] EÜT L 246, 17.9.1980, lk 1. Direktiiv muudetud direktiiviga 84/467/Euratom (EÜT L 265, 5.10.1984, lk 4).[6] EÜT L 35, 12.2.1992, lk 24.--------------------------------------------------I LISA+++++ TIFF ++++++++++ TIFF +++++--------------------------------------------------II LISA+++++ TIFF ++++++++++ TIFF +++++--------------------------------------------------

Summary:
Radioaktiivsete ainete veod
Radioaktiivsete ainete veod
KOKKUVÕTE:
Määrus (Euratom) nr 1493/93 radioaktiivsete jäätmete vedude kohta
KOKKUVÕTE
Pärast piirikontrolli kaotamist Euroopa Liidu (EL) riikide vahel 1. jaanuarist 1993. aastal vajasid riiklikud asutused samal tasemel infot, mida nad radioaktiivsete ainete vedude kohta varem said, et jätkata kiirguskaitse kontrolli.
MIS ON MÄÄRUSE EESMÄRK?
Määrusega kehtestatakse kogu ELis deklareerimissüsteem seoses radioaktiivsete ainete vedudega ELi riikide vahel.
PÕHIPUNKTID
Valdajate kohustused
Radioaktiivsete ainete vedude puhul peab valdaja* hankima saajalt* eelneva deklaratsiooni, mis kinnitab, et saaja järgib kõiki ELi õigusaktide sätteid looduslike või tehislike radioaktiivsete ainetega seotud tegevusest teatamise kohustuse kohta. See deklaratsioon tuleb esitada ELi sihtriigi pädevale asutusele.
Valdaja peab samuti järgima radioaktiivsete ainete ohutu ladustamise, kasutamise ja lõpphoiustamise siseriiklikke nõudeid.
Kõnealune menetlus koosneb järgmistest etappidest.
—
Saaja saadab deklaratsiooni pädevale asutusele.
—
Pädev asutus kinnitab dokumendil oma templiga, et on deklaratsiooni teadmiseks võtnud, ning saadab selle saajale tagasi.
—
Seejärel saadab saaja deklaratsiooni veose valdajale.
Deklaratsioon kehtib kuni kolm aastat.
Mitu vedu
Väljastatud deklaratsioon võib viidata rohkem kui ühele veole, tingimusel et
—
deklareeritavatel radioaktiivsetel ainetel on samad füüsikalised ja keemilised omadused;
—
deklareeritavate kinniste kiirgusallikate* aktiivsus ei ületa deklaratsioonis märgitud taset;
—
veod toimuvad samalt valdajalt samale saajale ja on seotud samade pädevate asutustega.
Teave
Valdajad peavad 21 päeva jooksul pärast vedu andma pädevatele asutustele järgmist teavet:
—
saajate nimed ja aadressid;
—
iga saadetud saadetise radionukliidi koguaktiivsus;
—
saadetiste arv ja igale saajale saadetud kogused ning aine liik (kinnine või muu asjaomane kiirgusallikas).
ELi riigid peavad teatama kõigist toimingutest, millega võib kaasneda ioniseerivast kiirgusest tulenevaid ohte.
Radioaktiivsed jäätmed
ELi riikide vaheliste ning ELi suunduvate ja sellest väljuvate radioaktiivsete jäätmete vedude suhtes kohaldatakse konkreetseid meetmeid, mis on sätestatud direktiivis 2006/117/Euratom.
MIS AJAST MÄÄRUST KOHALDATAKSE?
9. juulist 1993.
PÕHIMÕISTED
* Valdaja – füüsiline isik või organisatsioon, kes plaanib radioaktiivsete jäätmete või kasutatud tuumkütuse vedu ning on enne vedu selle eest õiguslikult vastutav.
* Saaja – osapool, kellele saadetakse kõnealune veos.
* Kinnine kiirgusallikas – ioniseeriva kiirguse allikas, mille puhul kuulub radioaktiivne aine tahke mitteaktiivse materjali koosseisu või see on püsivalt suletud mitteaktiivsesse kapslisse, mis on piisavalt tugev, et vältida normaalsetes kasutustingimustes radioaktiivse aine igasugust hajumist.
ÕIGUSAKT
Nõukogu 8. juuni 1993. aasta määrus (Euratom) nr 1493/93 radioaktiivsete ainete vedude kohta ühest liikmesriigist teise
VIITED
Õigusakt
Jõustunud
Liikmesriikide õigusesse ülevõtmise tähtaeg
Euroopa Liidu Teataja
Määrus (Euratom) nr 1493/93
9.7.1993
–
EÜT L 148, 19.6.1993, lk 1–7
SEONDUVAD ÕIGUSAKTID
Nõukogu 20. novembri 2006. aasta direktiiv 2006/117/Euratom radioaktiivsete jäätmete ja kasutatud tuumkütuse vedude järelevalve ja kontrolli kohta (ELT L 337, 5.12.2006, lk 21–32)
Nõukogu 5. detsembri 2013. aasta direktiiv 2013/59/Euratom, millega kehtestatakse põhilised ohutusnormid kaitseks ioniseeriva kiirgusega kiiritamisest tulenevate ohtude eest ning tunnistatakse kehtetuks direktiivid 89/618/Euratom, 90/641/Euratom, 96/29/Euratom, 97/43/Euratom ning 2003/122/Euratom (ELT L 13, 17.1.2014, lk 1–73)
Viimati muudetud: 22.10.2015